**UPUTE ZA PRIJAVITELJE**

**Javni poziv**

**za financiranje projekata ili programa udruga civilnog društva iz sredstava prora**č**una Op**ć**ine Berek**

**za 2024. godinu**

|  |  |
| --- | --- |
| Javni poziv je objavljen: |  5. ožujka 2024. godine |
| Rok za dostavu prijava: |  3. travnja 2024. godine |

**S A D R Ž A J:**

[1. JAVNI POZIV ZA FINANCIRANJE PROJEKATA/PROGRAMA UDRUGA IZ SREDSTAVA PRORAČUNA OPĆINE BEREK ZA 2024. GODINU 3](#_Toc155602680)

[1.1 CILJ JAVNOG POZIVA 3](#_Toc155602681)

[1.2 PRIORITETNA PODRUČJA 3](#_Toc155602682)

[1.3 VRIJEDNOST JAVNOG POZIVA 3](#_Toc155602683)

[1.4 VRIJEME TRAJANJA FINANCIRANJA 4](#_Toc155602684)

[2. FORMALNI UVJETI NATJEČAJA 4](#_Toc155602685)

[2.1 PRIHVATLJIVI PRIJAVITELJI 4](#_Toc155602686)

[3. PRIHVATLJIVI I NEPRIHVATLJIVI RASHODI/IZDACI 4](#_Toc155602687)

[3.1 PRIHVATLJIVI RASHODI/IZDACI 4](#_Toc155602688)

[3.1.1 PRIHVATLJIVI IZRAVNI RASHODI/IZDACI 5](#_Toc155602689)

[3.1.2 PRIHVATLJIVI NEIZRAVNI RASHODI/IZDACI 5](#_Toc155602690)

[4. NAČIN PRIJAVE 5](#_Toc155602691)

[4.1 KAKO SE PRIJAVITI 5](#_Toc155602692)

[4.2 KAKO I GDJE POSLATI PRIJAVU 6](#_Toc155602693)

[4.3 ROK ZA SLANJE PRIJAVE 6](#_Toc155602694)

[4.4 KOME SE OBRATITI UKOLIKO IMATE PITANJA? 6](#_Toc155602695)

[5. PROCJENA PRIJAVA I DONOŠENJE ODLUKE O DODJELI SREDSTAVA 6](#_Toc155602696)

[5.1 PROCJENA PRIJAVA 6](#_Toc155602697)

[5.2 PRIGOVOR NA ODLUKU O DODJELI FINANCIJSKIH SREDSTAVA 7](#_Toc155602698)

[6. SKLAPANJE UGOVORA O FINANCIRANJU PROGRAMA ILI PROJEKATA 7](#_Toc155602699)

[7. INDIKATIVNI KALENDAR JAVNOG POZIVA 8](#_Toc155602700)

[8. POPIS NATJEČAJNE DOKUMENTACIJE 9](#_Toc155602701)

# JAVNI POZIV ZA FINANCIRANJE PROJEKATA/PROGRAMA UDRUGA CIVILNOG DRUŠTVA IZ SREDSTAVA PRORAČUNA OPĆINE BEREK ZA 2024. GODINU

## CILJ JAVNOG POZIVA

Javni poziv objavljuje se u svrhu dodjele sredstava proračuna Općine Berek za provedbu programa i projekata kojima se ispunjavaju ciljevi i prioriteti definirani strateškim i planskim dokumentima Općine Berek.

Projektom se smatra skup aktivnosti koje su usmjerene ostvarenju zacrtanih ciljeva čijim će se ostvarenjem odgovoriti na uočeni problem i ukloniti ga, vremenski su ograničeni i imaju definirane troškove i resurse.

Programi su kontinuirani procesi koji se u načelu izvode u dužem vremenskom razdoblju kroz niz različitih aktivnosti čiji su struktura i trajanje fleksibilniji. Mogu biti jednogodišnji i višegodišnji.

## PRIORITETNA PODRUČJA

Udruge sukladno Javnom pozivu mogu prijaviti projekt ili program i to za sljedeća prioritetna područja:

* + 1. Poticanje djelatnosti udruga socijalno-kulturnog karaktera,
		2. Poticanje sporta i rekreacije,
		3. Razvoj udruga civilnog društva, unapređenje i poticanje rada udruga proisteklih iz Domovinskog rata i II. svjetskog rata, te zaštita potrošača.

## VRIJEDNOST JAVNOG POZIVA

Ukupna planirana vrijednost Javnog poziva je 27.000,00 eura.

Planirana vrijednost po prioritetnim područjima te najmanji i najveći iznos koji se može prijaviti i ugovoriti po pojedinom prioritetnom području određuje se kako slijedi:

* + 1. **Poticanje djelatnosti kulture socijalno-kulturnog karaktera:**
			- Ukupno planirana vrijednost po ovom prioritetnom području iznosi 6.000,00 eura
			- Okvirni broj projekata po ovom prioritetnom području: 1
			- Najmanji iznos financijskih sredstava koji se može prijaviti i ugovoriti je 300,00 eura.
		2. **Poticanje sporta i rekreacije:**

* + - * Ukupno planirana vrijednost po ovom prioritetnom području iznosi 16.000,00 eura.
			* Okvirni broj projekata po ovom prioritetnom području: 1
			* Najmanji iznos financijskih sredstava koji se može prijaviti i ugovoriti je 300,00 eura

**3) Razvoj udruga civilnog društva, unapređenje i poticanje rada udruga proisteklih iz**

 **Domovinskog rata i II. svjetskog rata, te zaštita potrošača:**

* + - * Ukupno planirana vrijednost po ovom prioritetnom području iznosi 5.000,00 eura.
			* Okvirni broj projekata po ovom prioritetnom području: 1
			* Najmanji iznos financijskih sredstava koji se može prijaviti i ugovoriti je 300,00 eura

**Najveći iznos financijskih sredstava koja mogu biti isplaćena je iznos naveden u prijavi na Javni poziv.**

## VRIJEME TRAJANJA FINANCIRANJA

Svaka udruga može prijaviti i ugovoriti jedan projekt u okviru ovog Javnog poziva za razdoblje provedbe do 31. prosinca 2024. godine, a odobreni iznos sredstava će se isplaćivati sukladno mogućnostima proračuna Općine Berek.

# FORMALNI UVJETI NATJEČAJA

## PRIHVATLJIVI PRIJAVITELJI

Prihvatljivi prijavitelj na ovaj Javni poziv su udruge koje:

* su upisane u odgovarajući Registar;
* su registrirane kao udruge, zaklade, ustanove ili druge pravne osobe čija temeljna svrha nije stjecanje dobiti (organizacije civilnoga društva);
* su se svojim statutom opredijelili za obavljanje djelatnosti i aktivnosti koje su predmet financiranja i kojima promiču uvjerenja i ciljeve koji nisu u suprotnosti s Ustavom i zakonom;
* program/projekt/inicijativa, koji prijave na javni poziv Općine bude ocijenjen kao značajan (kvalitetan, inovativan, koristan) za razvoj civilnoga društva i zadovoljenje javnih potreba Općine definiranih razvojnim i strateškim dokumentima, odnosno vjetima svakog pojedinog natječaja/poziva;
* su uredno ispunile obveze iz svih prethodno sklopljenih ugovora o financiranju iz proračuna Općine i drugih javnih izvora;
* nemaju dugovanja s osnove plaćanja doprinosa za mirovinsko i zdravstveno osiguranje i plaćanje poreza te drugih davanja prema državnom proračunu i proračunu Općine;
* da se protiv Korisnika, odnosno osobe ovlaštene za zastupanje i voditelja programa/projekta ne vodi kazneni postupak i nije pravomoćno osuđen za kaznena djela definirana Uredbom;
* općim aktom imaju uspostavljen model dobrog financijskog upravljanja i kontrola te način sprječavanja sukoba interesa pri raspolaganju javnim sredstvima;
* da sudjeluju u manifestacijama prema godišnjem Programu aktivnosti koje utvrđuje načelnik u proračunu Općine;
* imaju utvrđen način javnog objavljivanja programskog i financijskog izvješća o radu za proteklu godinu (mrežne stranice udruge ili drugi prikladan način);
* imaju zadovoljavajuće organizacijske kapacitete i ljudske resurse za provedbu programa ili projekta, programa javnih potreba, javnih ovlasti, odnosno pružanje socijalnih usluga;

Prihvatljivi prijavitelj može podnijeti samo jednu prijavu na ovaj Javni poziv.

# PRIHVATLJIVI I NEPRIHVATLJIVI RASHODI/IZDACI

Prilikom procjene prijave ocjenjivat će se potreba naznačenih troškova u odnosu na predviđene aktivnosti, kao i realnost visine navedenih troškova, ekonomičnost ukupnog proračuna projekta/programa i njegovih pojedinačnih stavki prema opisu projekta/programa.

## PRIHVATLJIVI RASHODI/IZDACI

Prihvatljivi troškovi su troškovi koje je imao korisnik financiranja, a koji ispunjavaju sve slijedeće kriterije:

* nastali su za vrijeme razdoblja provedbe programa ili projekta u skladu s ugovorom, osim troškova koji se odnose na završne izvještaje, troškova revizije i troškova vrednovanja, a plaćeni su do datuma odobravanja završnog izvještaja.
* Postupci javne nabave za robe, usluge ili radove mogu započeti prije početka provedbenog razdoblja, ali ugovori o javnoj nabavi ne mogu biti sklopljeni prije prvog dana razdoblja provedbe ugovora,
* moraju biti navedeni u ukupnom predviđenom proračunu projekta ili programa,
* nužni su za provođenje programa ili projekta koji je predmetom dodjele financijskih sredstava,
* mogu biti identificirani i provjereni i koji su računovodstveno evidentirani kod korisnika financiranja prema važećim propisima o računovodstvu neprofitnih organizacija,
* trebaju biti umjereni, opravdani i usuglašeni sa zahtjevima racionalnog financijskog upravljanja, osobito u odnosu na štedljivost i učinkovitost.

### PRIHVATLJIVI IZRAVNI RASHODI/IZDACI

U skladu s opravdanim troškovima i kada je to relevantno za poštivanje propisa o javnoj nabavi, opravdanim se smatraju slijedeći izravni troškovi udruge i njezinih partnera:

* troškovi zaposlenika angažiranih na programu ili projektu koji odgovaraju stvarnim izdacima za plaće te porezima i doprinosima iz plaće i drugim troškovima vezanim uz plaću, sukladno odredbama ovog Pravilnika i Uredbe, a u visini definiranoj svakim zasebnim natječajem,
* putni troškovi i troškovi dnevnica za zaposlenike i druge osobe koje sudjeluju u projektu ili programu, pod uvjetom da su u skladu s pravilima o visini iznosa za takve naknade definiranima svakim zasebnim natječajem,
* troškovi kupnje ili iznajmljivanja opreme i materijala (novih ili rabljenih) namijenjenih isključivo za program ili projekt, te troškovi usluga pod uvjetom da su u skladu s tržišnim cijenama,
* troškovi potrošne robe, režijski troškovi, materijalni troškovi i slično vezano za direktno provođenje programa,
* troškovi podugovaranja,
* troškovi koji izravno proistječu iz zahtjeva ugovora uključujući troškove financijskih usluga (informiranje, vrednovanje konkretno povezano s projektom, revizija, umnožavanje, osiguranje, itd.).

### PRIHVATLJIVI NEIZRAVNI RASHODI/IZDACI

Osim izravnih, korisniku sredstava se može odobriti i pokrivanje dijela neizravnih troškova kao što su: energija, voda, uredski materijal, sitan inventar, telefon, pošta i drugi indirektni troškovi koji nisu povezani isključivo sa provedbom programa, u maksimalnom iznosu od 20% ukupnog odobrenog iznosa financiranja iz proračuna Općine Berek.

# NAČIN PRIJAVE

Prijave projekata i programa se dostavljaju isključivo na propisanim obrascima koje je potrebno ispuniti na računalu, a koji su zajedno sa Uputama za prijavitelje dostupni na Internet stranicama Općine Berek () ili se mogu podići u Jedinstvenom upravnom odjelu Općine Berek.

## KAKO SE PRIJAVITI

Sve zainteresirane udruge mogu svoje projekte i programe prijaviti uz detaljan opis projekta u zatvorenoj omotnici uz ispunjene sljedeće obrasce:

1. Obrazac opisa programa,
2. Obrazac proračuna programa,
3. Obrazac - Izjava o nepostojanju dvostrukog financiranja,
4. Obrazac opisnog izvještaja provedbe programa,
5. Obrazac financijskog izvještaja provedbe programa,
6. Obrazac - Izjava kojom se daje odobrenje provjere svih dostavljenih podataka.

Uz gore navedene obrasce, prijavitelji su obvezni dostaviti i sljedeću dokumentaciju:

1. Presliku Rješenja iz Registra udruga Republike Hrvatske,
2. Izvadak iz Registra neprofitnih organizacija
3. Uvjerenje o nekažnjavanju odgovorne osobe udruge u izvorniku ili preslici, s tim dauvjerenje ne smije biti starije od šest mjeseci od dana objave natječaja
4. Potvrdu nadležne porezne uprave o nepostojanju duga prema državnom proračunu u izvorniku ili preslici, ne stariju od 30 dana od dana objave Javnog poziva (ako je udruga obveznik plaćanja poreza i doprinosa),

## KAKO I GDJE POSLATI PRIJAVU

Svi propisani obrasci trebaju biti propisani i ovjereni pečatom od strane ovlaštene osobe podnositelja zahtjeva i dostavljeni u izvorniku.

Prijava na Javni poziv u papirnatom obliku dostavlja se u zatvorenoj omotnici uz naznaku:

**„Javni poziv za financiranje projekata/programa udruga iz sredstava proračuna Općine Berek za 2024. godinu – NE OTVARAJ“**

osobno ili preporučeno poštom na adresu:

**Općina Berek**

**Berek 77**

**43 232 Berek**

Obrasci za prijavu i ostala natječajna dokumentacija objavljeni su službenim internetskim stranicama Općine Berek ([www.berek.hr](http://www.berek.hr)).

## ROK ZA SLANJE PRIJAVE

Ovaj Javni poziv za prijavu projekata i programa udruga otvoren je trideset (30) dana od dana objave, a podnošenje prijava je zaključno s 3. travnja 2024. godine.

Nepravovremene prijave neće se razmatrati.

## KOME SE OBRATITI UKOLIKO IMATE PITANJA?

Sva pitanja vezana uz ovaj natječaj mogu se postaviti isključivo elektroničkim putem, slanjem upita na adresu elektroničke pošte: opcina@berek.hr najkasnije do 17. ožujka 2024. godine. Odgovori će biti poslani izravno na adrese onih koji su pitanja postavili.

U svrhu osiguranja ravnopravnosti svih potencijalnih prijavitelja, davatelj sredstava ne može davati prethodna mišljenja o prihvatljivosti prijavitelja, partnera, aktivnosti ili troškova navedenih u prijavi.

## PROCJENA PRIJAVA I DONOŠENJE ODLUKE O DODJELI SREDSTAVA

## PROCJENA PRIJAVA

Po isteku roka za podnošenje prijava na poziv, Povjerenstvo imenovano od strane načelnika Općine Berek pristupit će postupku ocjene ispunjavanja propisanih (formalnih) uvjeta Poziva, a sukladno odredbama Uredbe i ovog Pravilnika.

U postupku provjere ispunjavanja formalnih uvjeta poziva provjerava se:

* je li prijava dostavljena na Javni poziv i u zadanome roku
* je li zatraženi iznos sredstava unutar financijskih pragova postavljenih u pozivu
* ako je primjenjivo, je li lokacija provedbe projekta prihvatljiva
* ako je primjenjivo, jesu li prijavitelj i partner prihvatljivi sukladno uputama za prijavitelje Poziva
* jesu li dostavljeni, potpisani i ovjereni svi obvezni obrasci te
* jesu li ispunjeni drugi formalni uvjeti Javnog poziva.

Ocjena ispunjavanja propisanih uvjeta Javnog poziva ne smije trajati duže od sedam dana od dana isteka roka za podnošenje prijava na javni poziv, nakon čega predsjednik povjerenstva donosi odluku koje se prijave upućuju u daljnju proceduru odnosno stručno ocjenjivanje, a koje se odbijaju, iz razloga ne ispunjavanja propisanih uvjeta Javnog poziva.

Sve udruge čije prijave budu odbijene iz razloga neispunjavanja propisanih uvjeta, o toj činjenici moraju biti obaviještene u roku od najviše osam dana od dana donošenja odluke, nakon čega imaju narednih osam dana od dana prijema obavijesti, podnijeti prigovor Povjerenstvu, koje će u roku od tri dana od primitka prigovora odlučiti o istome.

U slučaju prihvaćanja prigovora od strane Povjerenstva, prijava će biti upućena u daljnju proceduru, a u slučaju neprihvaćanja prigovora, prijava će biti odbijena.

**Ocjenjivanje prijavljenih programa ili projekata i javna objava rezultata**

Povjerenstvo za ocjenjivanje je nezavisno stručno procjenjivačko tijelo kojega mogu sačinjavati predstavnici Jedinstvenog upravnog odjela Općine Berek, znanstvenih i stručnih institucija, nezavisni stručnjaci.

Povjerenstvo za ocjenjivanje razmatra i ocjenjuje prijave koje su ispunile formalne uvjete natječaja sukladno kriterijima koji su propisani uputama za prijavitelje te daje prijedlog za odobravanje financijskih sredstava za programe ili projekte, o kojem, uzimajući u obzir sve činjenice, odlučuje načelnik Općine.

Nakon donošenja odluke o programima ili projektima kojima su odobrena financijska sredstva, Općina će javno objaviti rezultate natječaja s podacima o udrugama, programima ili projektima kojima su odobrena sredstva i iznosima odobrenih sredstava financiranja.

Općina će u roku od 8 dana od donošenja odluke o dodjeli financijskih sredstava obavijestiti udruge čiji projekti ili programi nisu prihvaćeni za financiranje o razlozima ne financiranja njihova projekta ili programa uz navođenje ostvarenog broja bodova po pojedinim kategorijama ocjenjivanja i obrazloženja iz opisnog dijela ocjene ocjenjivanog projekta ili programa.

## PRIGOVOR NA ODLUKU O DODJELI FINANCIJSKIH SREDSTAVA

Udrugama kojima nisu odobrena financijska sredstva, može se na njihov zahtjev u roku od 8 dana od dana primitka pisane obavijesti o rezultatima natječaja omogućiti uvid u ocjenu njihovog programa ili projekta uz pravo Općine da zaštiti tajnost podataka o osobama koje su ocjenjivale program ili projekt.

O eventualno podnijetom pismenom prigovoru, a uzimajući u obzir sve činjenice, Odluku donosi načelnik Općine u roku od 8 dana od dana zaprimanja pismenog prigovora.

## SKLAPANJE UGOVORA O FINANCIRANJU PROGRAMA ILI PROJEKATA

Sa svim udrugama kojima su odobrena financijska sredstva Općina će potpisati ugovor o financiranju programa ili projekata najkasnije 30 dana od dana donošenja odluke o financiranju.

U slučaju da je odobreno samo djelomično financiranje programa ili projekta, Općina ima obvezu prethodno pregovarati o stavkama proračuna programa ili projekta i aktivnostima u opisnom dijelu programa ili projekta koje treba izmijeniti, koji postupak je potrebno okončati prije potpisivanja ugovora. Tako izmijenjeni obrasci prijave postaju sastavni dio ugovora.

Prilikom pregovaranja Općina će prioritet financiranja staviti na aktivnostima koje će učinkovitije ostvariti ciljeve iz razvojnih i strateških dokumenata Općine.

Ugovor se sastoji od općih uvjeta, koji moraju biti isti za sve korisnike u okviru jednog javnog natječaja, te posebnog dijela.

Postupak ugovaranja, opći uvjeti koji se odnose na ugovore o dodjeli financijskih sredstava udrugama iz javnih izvora za program ili projekt te posebni dio ugovora uredit će se temeljem odredbi Uredbe i drugih pozitivnih propisa RH i Općine Berek.

Općim uvjetima koji se odnose na ugovore o dodjeli bespovratnih financijskih sredstava udrugama utvrđuju se opće obveze, obveza dostavljanja podataka i financijskih i opisnih izvještaja, odgovornost, sukob interesa, povjerljivost, javnost i vidljivost, vlasništvo/korištenje rezultata i opreme, procjena i praćenje projekta, izmjene i dopune ugovora, prijenos prava, provedbeni rok programa ili projekta, produženje, odgađanje, viša sila i rok dovršetka, raskid ugovora, rješavanje sporova, opravdani troškovi, plaćanje i kamata na zakašnjelo plaćanje, računi i tehničke i financijske provjere, konačni iznos financiranja od strane davatelja financijskih sredstava, te povrat sredstava i pripadajućih kamata i sredstva za osiguranje povrata sredstava u slučaju nevraćanja neutrošenih ili nenamjenski utrošenih sredstava.

Posebni dio ugovora čine specifičnosti svakog ugovora kao što su ugovorne strane, naziv programa ili projekta, iznos financiranja, rokovi provedbe i slično.

Praćenje provedbe odobrenih i financiranih programa i projekata i vrjednovanje provedenih natječaja.

Općina će u suradnji s korisnikom financiranja, s ciljem poštovanja načela transparentnosti trošenja proračunskog novca i mjerenja vrijednosti povrata za uložena sredstva pratiti provedbu financiranih programa ili projekata udruga, sukladno Zakonu o udrugama, Zakonu o fiskalnoj odgovornosti, Zakona o financijskom poslovanju i računovodstvu neprofitnih organizacija, Uredbi, o ovom Pravilniku i drugim pozitivnim propisima.

Kroz postupke praćenja će se razvijati partnerski odnos između davatelja financijskih sredstava i udruge kao provoditelja projektnih i programskih aktivnosti, a na temelju praćenja i vrednovanja rezultata pojedinačnih programa i projekata.

U cilju utvrđivanja učinkovitosti ulaganja i razine promjena koje su se u lokalnoj zajednici odnosno u društvu dogodile zahvaljujući provedbi potpore, Općina će vrednovati rezultate i učinke cjelokupnog javnog natječaja ili javnog poziva i planirati buduće aktivnosti u pojedinom prioritetnom području financiranja.

Praćenje će se vršiti na dva načina: odobravanjem opisnih i financijskih izvješća korisnika sredstava te kontrolom "na licu mjesta" od strane službenika Jedinstvenog upravnog odjela Općine Berek, u dogovoru s korisnikom sredstava.

Izvješća koja je korisnik dužan dostaviti na propisanim obrascima i u propisanim rokovima su opisno i financijsko izvješće.

Izvješća se podnose na za to definiranim obrascima. Uz opisna izvješća dostavljaju se popratni materijali kao što su isječci iz novina, video zapisi, fotografije i drugo.

U financijskom izvješću navode se cjelokupni troškovi programa, projekta ili inicijative, neovisno o tome iz kojeg su izvora financirani, te udio troškova financiranih sredstvima Općine u ukupnim troškovima.

Obvezno se dostavljaju i dokazi o nastanku troška podmirenog iz sredstava Općine (preslike faktura, ugovora o djelu ili ugovora o autorskom honoraru s obračunima istih), te dokazi o plaćanju istih (preslike naloga o prijenosu ili izvoda sa žiro računa).

Vrednovanje provedenog programa ili projekta u pravilu provodi i sam korisnik financijskih sredstava dodatnim analizama rezultata programa ili projekta (samovrednovanje, anketni upitnici i drugo).

## 7. INDIKATIVNI KALENDAR JAVNOG POZIVA

|  |  |
| --- | --- |
| Faze postupka Javnog poziva | Datum |
| Objava poziva | **5. ožujka 2024.** |
| Rok za slanje prijava | **3. travnja 2024.** |
| Rok za provjeru propisanih uvjeta poziva | **11. travnja 2024.** |
| Rok za objavu odluke o dodjeli financijskih sredstava i slanje obavijesti prijaviteljima | **18. travnja 2024.** |
| Rok za ugovaranje | **17. svibnja 2024.** |

##

## 8. POPIS NATJEČAJNE DOKUMENTACIJE

1. Javni poziv,

2. Upute za prijavitelje,

3. Obrazac opisa programa,

4. Obrazac proračuna programa,

5. Obrazac za ocjenu kvalitete/vrijednosti programa ili projekta,

6. Izjava o nepostojanju dvostrukog financiranja,

7. Obrazac ugovora o financiranju programa,

8. Obrazac opisnog izvještaja provedbe programa,

9. Obrazac financijskog izvještaja provedbe programa,

10. Izjava kojom se daje odobrenje provjere svih dostavljenih podataka.